recursal/SuperWikiNEXT-32B huggingface dataset:
**মণি লাহিড়ী** (মৃত্যু: ২৮ সেপ্টেম্বর ১৯৩২) ভারতের স্বাধীনতা আন্দোলনের একজন বাঙালি শহীদ।

বিপ্লবী কার্য ও মৃত্যু
----------------------

মনি লাহিড়ী পাবনা জেলায় বিপ্লবী দলের সভ্য ছিলেন। স্টেটসম্যান পত্রিকার ভারতবিদ্বেষী সম্পাদককে হত্যার চেষ্টা করেছিলেন। সম্পাদক আলফ্রেড ওয়াটসন বিপ্লবীদের বিরুদ্ধে ব্যবস্থা নিতে সরকারকে ক্রমাগত প্ররোচিত করত এবং অসম্মানজনক মন্তব্য লিখতো। এর আগে ৫ আগস্ট ১৯৩২ সালে বিপ্লবী অতুল সেন এই প্রচেষ্টায় শহীদ হন। পরের মাসেই ২৮ সেপ্টেম্বর ১৯৩২ বিপ্লবী মনি লাহিড়ী ও তার দুই সঙ্গী গাড়ীতে উপবিষ্ট ওয়াটসনকে গুলি ছোঁড়েন। পুলিশে পাল্টা আক্রমণ করলে তারা আক্রমণ এড়িয়ে পালাতে গেলে মাঝেরহাটের কাছে তাদের গাড়ি দুর্ঘটনায় পড়ে। অন্যতম সাথী বিপ্লবী অনিল ভাদুড়ী মারাত্মকভাবে আহত হন ও মারা যান। আহত অবস্থায় দৌড়ে পালানোর সময় অতিরিক্ত রক্তক্ষরণে মারা যান বিপ্লবী মনি লাহিড়ী।

তথ্যসূত্র
---------

1. ↑  Sarakāra, Pulakeśa De (১৯৮২)। *Ke prathama sáhīda?*। De Sarakāra।
2. ↑  Volume 1, P.N Chopra (২০১৬)। *WHO'S WHO OF INDIAN MARTYRS*। Publications Division Ministry of Information & Broadcasting।
3. ↑  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৩৮৭।
4. ↑  De, Śaileśa (১৯৮১)। *Mrtyura ceye bara : On the life and activities of some Bengali militant nationalist revolutionary martyrs in the Indian freedom movement; written in the form of stories*। Tuli-Kalama।
**সৌদি-বাংলাদেশ ইন্ডাস্ট্রিয়াল অ্যান্ড এগ্রিকালচার ইনভেস্টমেন্ট কোম্পানি লিমিটেড** (সংক্ষিপ্ত নাম **সাবিনকো**) বাংলাদেশ ও সৌদী আরবের মধ্যকার একটি যৌথ মালিকানাধীন কোম্পানী। কোম্পানিতে উভয় পক্ষের ক্ষেত্রেই অংশীদারীত্ব হল অর্ধাংশ (৫০ - ৫০) করে।

প্রতিষ্ঠার ইতিহাস
-----------------

কোম্পানি আইন ১৯২৩ অনুসারে এটি ১৯৮৪ সালে ২৪ জুন প্রতিষ্ঠিত হয়। এর সদর দপ্তর ঢাকায় অবস্থিত। সাবিনকো ১৯৮৬ সাল থেকে এদেশে তার কার্যক্রম পরিচালনা করে যাচ্ছে। *ফিনান্সিয়াল ইনিস্টিটিউশন এ্যাক্ট ১৯৯৩* অনুসারে ১৯৯৩ সাল থেকে এই প্রতিষ্ঠানটি বাংলাদেশ ব্যাংকের নিকট থেকে নন-ব্যাংকিং ফিনান্সিয়াল ইনিস্টিটিউশন হিসেবে কার্যক্রম পরিচালনা করার লাইসেন্স লাভ করে।

লক্ষ্য ও উদ্দেশ্য
-----------------

এর মূল লক্ষ্য বাংলাদেশে শিল্প ও কৃষি ভিত্তিক ক্ষেত্রে বিনিয়োগ সৃষ্টির মাধ্যমে কর্মসংস্থান তৈরী এবং অর্থনৈতিক উন্নয়ন।

কার্যক্রম
---------

এই প্রতষ্ঠানটির পেইড আপ মূলধন ৬০ মিলিয়ন ডলার। এর প্রধান প্রতিষ্ঠানগুলোর মধ্যে রয়েছে:

* সৌদি বাংলা ফিস ফিড লিমিটেড

তথ্যসূত্র
---------

1. 1 2  "সংরক্ষণাগারভুক্ত অনুলিপি"। ২২ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৩।
2. ↑  "সংরক্ষণাগারভুক্ত অনুলিপি"। ৩ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৩।

বহিঃসংযোগ
---------

* অফিসিয়াল ওয়েবসাইট
জে জি ব্যালার্ড
**জেমস গ্রাহাম ব্যালার্ড** (ইংরেজি ভাষায়: James Graham Ballard) (১৫ নভেম্বর ১৯৩০ – ১৯ এপ্রিল ২০০৯)) একজন ব্রিটিশ লেখক। তিনি বিজ্ঞান কল্পকাহিনীর নবতরঙ্গের অন্যতম ব্যক্তিত্ব। তার জন্ম হয়েছিল চীনের সাংহাইয়ে। যদিও ব্যালার্ডের অনেক কথাসাহিত্য কোন বিষয়ের উপর ভিত্তি করে রচিত এবং রচনা শৈলীর দিক থেকে উত্তেজকও বটে। তবে তিনি সবচেয়ে বেশি পরিচিতি পেয়েছেন তার বিতর্কিত উপন্যাস *ক্র্যাশ* এবং আত্মজীবনীমূলক উপন্যাস এম্পায়ার অফ দ্য সান-এর জন্য। এম্পায়ার অফ দ্য সান উপন্যাসটিকে *দ্য গার্ডিয়ান* পত্রিকায় "দ্বিতীয় বিশ্বযুদ্ধ সম্পর্কে সেরা ব্রিটিশ উপন্যাস" হিসাবে বর্ণনা করা হয়েছে। এম্পায়ার অফ দ্য সান থেকে চলচ্চিত্র নির্মাণ করেছিলেন স্টিভেন স্পিলবার্গ।

তথ্যসূত্র
---------

1. ↑  Jones, Thomas (১০ এপ্রিল ২০০৮)। "Thomas Jones reviews 'Miracles of Life' by J.G. Ballard · LRB 10 April 2008"। *London Review of Books*। পৃষ্ঠা 18–20। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Wilkins, Alasdair। "Remembering J.G. Ballard's Science Fiction Legacy"। *io9*। সংগ্রহের তারিখ ৭ মার্চ ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Empire of the Sun (1984)"। Ballardian। ১৬ সেপ্টেম্বর ২০০৬। ২০ জুন ২০২০ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
***বেলাজার দারি রুমাহ*** (*বাড়ি থেকে অধ্যয়ন বা বাড়ি* *থেকে শিক্ষা*, সংক্ষেপে **বিডিআর** ) হল একটি ইন্দোনেশিয়ান শিক্ষামূলক প্রোগ্রামিং ব্লক যা শিক্ষা ও সংস্কৃতি মন্ত্রণালয় দ্বারা টিভি এডুকাসিতে কোভিড-১৯ মহামারীর সময়ে টেলিভিশনের মাধ্যমে শিক্ষার সুবিধার্থে তৈরি করা হয়। মূলত ইন্দোনেশিয়ান পাবলিক টেলিভিশন নেটওয়ার্ক টিভিআরআই- এর সাথে অংশীদারিত্বে সম্প্রচারিত, ব্লকটি ২০২১ সালের এপ্রিল থেকে টিভি এডুকাসিতে স্থানান্তরিত করা হয়েছিল।

সপ্তাহের দিনগুলিতে, *বেলাজার দারি রুমায় প্রিস্কুল* প্রোগ্রাম এবং সমস্ত স্কুল স্তরের (প্রাথমিক স্কুল, জুনিয়র হাই স্কুল এবং সিনিয়র হাই স্কুল) জন্য নির্দেশমূলক প্রোগ্রামিং এবং সেইসাথে প্যারেন্টিং প্রোগ্রাম সম্প্রচার করে এবং এটি প্রাইমটাইমে নির্বাচিত জাতীয় চলচ্চিত্র ছিল। সপ্তাহান্তে, ব্লক সব বয়সের জন্য শিক্ষামূলক এবং সাংস্কৃতিক অনুষ্ঠান দেখায়।

তথ্যসূত্র
---------

1. ↑  "Kemendikbud Gandeng TVRI soal Program Belajar dari Rumah, Ini Jadwal Acaranya"। *Liputan 6*। ১২ এপ্রিল ২০২০। সংগ্রহের তারিখ ২০২০-০৭-০৮।

বহিঃসংযোগ
---------

* অফিসিয়াল ওয়েবসাইট (জরিপ পৃষ্ঠা)  ওয়েব্যাক মেশিনে আর্কাইভকৃত ৭ জুন ২০২২ তারিখে
**সাগরলাল দত্ত** বা 'সাগর দত্ত' (১৮২১ — ১৮৮৬) একজন জনহিতৈষী বাঙালি ব্যবসায়ী, সমাজসেবী ও দানবীর ছিলেন। তার নামাঙ্কিত কামারহাটীতে  কলেজ অফ মেডিসিন এবং সাগর দত্ত হাসপাতাল তারই দান করা জমিতে অবস্থিত।

অবদান
-----

সাগর দত্ত ১৮২১ সালে হুগলি জেলার চুঁচুড়ায় জন্মগ্রহণ করেন সুবর্ণবণিক সম্প্রদায়ের দত্ত পরিবারে। পিতার নাম ছিল মোহনচাঁদ দত্ত। ১৭ বছর বয়েসে পৈতৃক ব্যবসার দেখাশোনার কাজ ছেড়ে 'কার্লাইল নেফিউ অ্যান্ড কোম্পানি' নামক একটি বিদেশী কোম্পানীর অফিসে কেরাণী তথা মুৎসুদ্দির কাজ করতে থাকেন তিনি। কিছুকাল পরে দত্ত লাভজনক নীলের কারবারে যোগ দেন। বিপুল পয়সা অর্জন করার দুই বছর পরে দাদা পীতাম্বর দত্তের সাথে পাটের ব্যবসায় নামেন এবং সাগরলালবাবু নামে খ্যাতি পান। যদিও তিনি দেশীয় সংস্কৃতিতে অভ্যস্ত ছিলেন। ব্রাহ্মসমাজের উন্নতিতে অর্থ প্রদান করেন। নিজের এলাকায় ঠাকুরবাড়ী, অতিথিশালা, ইংরেজি শিক্ষা বিদ্যালয় ইত্যাদি স্থাপন করেন। দানশীল ব্যক্তি হিসাবে তার বিশেষ পরিচিতি হয়। কলকাতার কলুটোলায় থাকাকালীন তিনিই প্রথম বাঙালী ব্যক্তি যিনি টেলিফোন ব্যবহার করেছিলেন। তার স্ত্রী ম্যালেরিয়া আক্রান্ত হয়ে মারা গেলে হাসপাতাল তৈরীর প্রয়োজনীয়তা বোধ করেন সাগর দত্ত। ১৮৮৬ সালে তার মৃত্যুর আগে ১৩ লক্ষাধিক টাকার সম্পত্তি ও কামারহাটি বাগানবাড়ীর জমি দান করে যান এই উদ্দেশ্যে। হুগলি জেলার দত্তবাড়ীর দুর্গাপূজার প্রচলন করেন সাগর দত্ত। কলকাতা পুরসভা, ১৯২৮ সালে শোভারাম বসাক ফার্স্ট লেনের নাম পরিবর্তন করে সাগর দত্ত লেন করে। সম্পর্কে তিনি সঙ্গীতশিল্পী লালচাঁদ বড়ালের মাতামহ।

পারিবারিক জীবন
--------------

সাগরলাল ব্যবসার কারণে কলকাতার কলুটোলার ১৪ নং গোপালচন্দ্র লেনের বাড়িতে বাস করতেন। চুঁচুড়ার বাড়িতেই থাকতেন তার স্ত্রী জহরমণি দেবী। তাদের ছিল দুটি কন্যা সন্তান। কনিষ্ঠা কন্যা ছিলেন খ্যাতনামা সঙ্গীতশিল্পী  লালচাঁদ বড়ালের মাতা। পুত্র সন্তান না থাকায় সাগরলাল বৃদ্ধ বয়সে মানিকলালকে পোষ্যপুত্র গ্রহণ করেন। ব্যবসা-বাণিজ্যে মানিকলালের অনুরাগ ছিল না। মানিকলালকে পোষ্যপুত্র হিসাবে গ্রহণ করার পরই স্ত্রী জহরমণি দেবী ম্যালেরিয়ায় মারা যান। পত্নী বিয়োগের পর সাগরলাল সংসারের উপর বীতরাগ হয়ে কামারহাটির বাগানবাড়ীতে বসবাস করতে থাকেন। ১২৯৩ বঙ্গাব্দের ২৫ কার্তিক বুধবার ( নভেম্বর ১৮৮৬ খ্রিস্টাব্দে) পরলোক গমন করেন।

তথ্যসূত্র
---------

1. ↑  "এতদিন জানতেন হাসপাতালের কথা, সাগরলাল দত্তের বাড়ির পুজোও কিন্তু কম চমকপ্রদ নয়"। সংগ্রহের তারিখ ২০২২-১০-০২।
2. ↑  "পাতা:পঞ্জিকা ও ডাইরেকটরি - শকাব্দা ১৭৯৬.pdf/৩৮১ - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২০-১০-১০।
3. ↑  "পাতা:তত্ত্ববোধিনী পত্রিকা (তৃতীয় কল্প তৃতীয় খণ্ড).pdf/১৯০ - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২০-১০-১০।
4. ↑  "চিঠির প্রেম মিশেছিল ক্রিং ক্রিং শব্দে, অদ্ভুত নস"। *Daily News Reel* (ইংরেজি ভাষায়)। ২০২০-০৮-২২। সংগ্রহের তারিখ ২০২০-১০-১০।
5. ↑  "চুঁচুড়ার দত্ত-বোস-মল্লিক-বড় শীল বাড়ির দুর্গোত্‍সব আজও টিকিয়ে রেখেছে পরম্পরাকে - MySepik.com | DailyHunt Lite"। *Dailyhunt* (ইংরেজি ভাষায়)। ২০২১-০১-১৮ তারিখে মূল থেকে আর্কাইভ করা। সংগ্রহের তারিখ ২০২০-১০-১০।
6. ↑  অজিতকুমার বসু, প্রথম খন্ড। *কলিকাতার রাজপথ, সমাজ ও সংস্কৃতিতে*। কলকাতা: আনন্দ পাবলিশার্স।
7. ↑  রামদুলাল দে। *ভারত মার্কিন বাণিজ্যের পথিকৃৎ*। বঙ্গীয় সাহিত্য পরিষৎ।
8. ↑  লাহা, নরেন্দ্রনাথ। *সূবর্ণবণিক কথা ও কীর্তি*। পৃষ্ঠা ১২৫।
হাবিলদার **রাজেশ কুমার**, এসি ছিলেন ভারতীয় সেনাবাহিনীর একজন সৈনিক, যিনি মরণোত্তর ভারতের সর্বোচ্চ শান্তিকালীন বীরত্বের পুরস্কার অশোক চক্রে ভূষিত হয়েছিলেন।

জীবনের প্রথমার্ধ
----------------

রাজেশ কুমার হরিয়ানার সোনিপথ জেলায় জন্মগ্রহণ করেছিলেন। তিনি ছিলেন শ্রী রাম কিশান এবং শ্রীমতী পরমেশ্বরীর পুত্র। প্রাথমিক শিক্ষার পরে তিনি সেনাবাহিনীতে যোগ দেন।

সামরিক ক্যারিয়ার
-----------------

কুমারকে রাজপুতানা রাইফেলসের ১১ তম ব্যাটালিয়ন, একটি পদাতিক রেজিমেন্টে নিয়োগ দেওয়া হয়েছিল, যে রেজিমেন্টের বীরত্বের পুরস্কার এবং যুদ্ধ সম্মানের এক গৌরবময় ইতিহাস ছিল।

২০০৯ সালের ১ আগস্ট, তিনি ঘাতক দলের এমন একটি অংশের নেতৃত্ব দিচ্ছিলেন যা জম্মু ও কাশ্মীরের কুপওয়ারা জেলার বনে সন্ত্রাসীদের জন্য অনুসন্ধান অভিযানে ছিল। তিনি সন্ত্রাসীদের উপর গুলি চালিয়ে তাদের মধ্যে তিনজনকে হত্যা করেছিলেন, তাঁর সঙ্গীকে বাঁচিয়েছিলেন, কিন্তু প্রক্রিয়াটিতে তিনি গুরুতর আহত হয়েছিলেন। অবশেষে তিনি আহত হয়ে শহীদ হন। তাঁর সাাাহসিকতা, নেতৃত্ব ও দেশের জন্য ত্যাগের কারনে তিনি মরণোত্তর ভাবে ভারতে সর্বাধিক শান্তিকালীন বীরত্বের পুরস্কার অশোক চক্রকে ভূষিত করেছিলেন।

অশোক চক্র পুরস্কার প্রাপ্ত
--------------------------

 হাবিলদার রাজেশ কুমারের স্ত্রী শ্রীমতি বীতা ২৬ জানুয়ারি ২০১০ এ নয়াদিল্লিতে রাষ্ট্রপতি শ্রীমতি প্রতিভা দেবী সিংহ পাতিলের কাছ থেকে অশোক চক্র গ্রহণ করছিলেন।
অশোক চক্রের পুরস্কারের সময় ভারতের রাষ্ট্রপতির উদ্ধৃত উদ্ধৃতি *: হাবিলদার রাজেশ কুমার সন্ত্রাসীদের বিরুদ্ধে লড়াইয়ে সবচেয়ে স্পষ্টত বৌদ্ধিকতা, ধৈর্য ও আত্মত্যাগের বিরল মনোভাবের অতুলনীয় কীর্তি দেখিয়েছিলেন।*[]

তথ্যসূত্র
---------

1. ↑  "Ashok Chakra for Havildar Rajesh Kumar"। The Hindu।
2. ↑  "Hav Rajesh Kumar, AC"।
**জে ডব্লিউ ম্যারিয়ট হোটেল, মুম্বাই** হলো মুম্বাইয়ের জুহু এলাকায় অবস্থিত একটি আবাসিক হোটেল। এটি ভারতের ব্যবসায়িক গোষ্ঠী মেরিয়ট গ্রুপের নেতৃস্থানীয় হোটল। এই হোটেলটির প্রতিষ্ঠাতা হলো জেডব্লুউ মেরিয়ট জুনিয়র এবং এটার সহ-স্বত্তাধিকারী হলো রাহেজা হোসপিটালিটি। নাম থেকেই বোঝা যাচ্ছে জেডব্লুউ মেরিয়ট হোটেলটি মুম্বাই এলাকার জুহু অঞ্চলে অবস্থিত, যা কিনা মূলত ঠিক জুহু সৈকতের দৃষ্টিসীমাতে অবস্থিত। যখন প্রতিষ্ঠা করা হয় তখন জেডব্লুউ মেরিয়ট,মুম্বাই ছিল ভারতের ভেতরের জেডব্লুউ মেরিয়ট ব্যান্ডের প্রথম উদ্যেগ। মূল হোটেল ব্যবসার পাশাপাশি এটি বিবাহ অনুষ্ঠানেও সেবা প্রদান করে থাকে। হোটেলটিতে আছে স্পা এর সুব্যবস্থা, খাবার খাওয়ার জন্য চমৎকার সব রেস্তোরা, বিবহ অনুষ্ঠানের জন্য বিশাল বিশাল হল রুম, শারিরিক কসরৎ করার জন্য রয়েছে জিম এবং থাকার জন্য রয়েছে আবাসিক কামড়া।

এই হোটেলটির মধ্য আরো আছে একটি নাইটক্লাব যার নাম হলো ইনিগমা যেখানে বিখ্যাত বিখ্যাত বলিউড অভিনেতা অভিনেত্রীরা আগমন করা কারণ এটা তাদের নিকট খুবই জনপ্রিয়। জেডব্লুউ মেরিয়ট হোটেলে আরো আছে কুয়ার স্পা, যা কিনা মেরিয়ট ব্রান্ডের অগ্রগামী এবং নামকরা স্পা।

পরিচিতি
-------

হোটেলটি ২০০২ সালের জানুয়ারি মাসে চালু হয় জুহু এলাকার তারা রোড, মম্বাইতে।হোটেলটিতে ৩৫৬ টি অত্যন্ত সুন্দর কামড়া আছে এবং সেখানে বহিরাগতদের জন্য আবাসিক সুবিধা প্রদান করা হয়। এছাড়া আছে ২৯ টি স্যুট যা কিনা একটি চমৎকার অভিজ্ঞতা প্রদান করে। আছে ৫ টি রেস্তোরা যেখানে চমৎকার চমৎকার খাবারের মেনু পরিবেশন করা হয়। মেহমানদের গাড়ি রাখার জন্য রয়েছে সুবিশাল পাকিং ব্যবস্থা। মুম্বাই এর সিনেমা পাড়া সংলগ্ন হবার কারণে হোটেলটিতে বলিউড সংশ্লিষ্ট অভিনেতা, অভিনেত্রী এবং কলাকুশলীরা প্রায়শই হোটেলটিতে আসা যাওয়া করেন।

সেবাসমূহ
--------

জেডব্লুউ মেরিয়ট হোটেলটিতে আছে অসাধারন সামুদ্রিক দৃশ্য দেখা সম্ভব এমন সব রুম এবং স্যুট সমূহ। ডিলাক্স রুম, ডিলাক্স সমুদ্র সৈকত দৃশ্য সংবলিত রুম, এক্সিকিউটিভ ওশান ভিউ রুম, প্রিমিয়ার ক্লাব রুম এবং স্টুডিউ রুম সমূহ হলো কিছু কামড়া যা জেডব্লুউ মেরিয়ট হোটেলে বিদ্যমান।

এক্সিকিউটিভ জুহু বিচ স্যুট, গ্র্যান্ড অসিয়ান স্যুট, রয়েল লোটাস স্যুট এবং প্রেসিডেন্টসিয়াল স্যুট সমূহ হলো জেডব্লুউ মেরিয়ট হোটেলে থাকা কয়েক ধরনের স্যুট।

সুযোগ-সুবিধা
------------

জেডব্লুউ মেরিয়ট এ থাকা ফিটনেস সেন্টারে আছে হৃদযন্ত্রের জন্য উপকারী ব্যায়াম সম্পর্কিত শারীরিক কসরত যন্ত্রপাতি, বিনামূল্যের ভার যন্ত্র এবং ভাইব্রো জিম। একটি নির্দিষ্ট অর্থের বিনিময়ে ব্যক্তিগত শারিরিক শিক্ষা, এবং একটি জিম, জ্যাকুজ্জি, বাষ্প এবং সাউনা সুবিধা।

জেডব্লুউ মেরিয়ট হোটেলে এছাড়া আছে পরিবার এবং শিশুদের জন্য বিশেষ ব্যবস্থা যেমন, শিশুদের পুল, অভ্যন্তরীন সিনেমা হল, বাচ্চাদের রবিবার মিলনস্থল এবং বাচ্চাদের রুম।

তথ্যসূত্র
---------

1. ↑  "Hotel Rooms"। marriott.com। সংগ্রহের তারিখ ১৫ অক্টোবর ২০১৫।
2. ↑  "JW Marriott Mumbai reopens Enigma night club"। traveltechie.com। ১৭ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০১৫।
3. ↑  "JW Marriott Hotel Mumbai Services"। cleartrip.com। সংগ্রহের তারিখ ১৫ অক্টোবর ২০১৫।
4. ↑  "Quan Spa Mumbai"। quanspa.com। 1। ১৮ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ 15 October 2015।  এখানে তারিখের মান পরীক্ষা করুন: `|তারিখ=` (সাহায্য)
**সচলায়তন** বাংলাদেশের খ্যাতিমান ব্লগারদের নিয়ে গড়ে উঠা ব্লগিং সাইট। একে দ্বিতীয় সবচেয়ে জনপ্রিয় ব্লগ গণ্য করা হয়।

সচলায়তম নির্বাচিত লেখক নিয়ে সচলায়তন গড়ে উঠায় এটি খ্যাতি পেয়েছিল। তবে অনেক লেখক ফেসবুকে বা টুইটারে চলে যাওয়ায় বাংলা ব্লগ অনেকটা নিস্তেজ হয়ে গেছে, যা সচলায়তনের জনপ্রিয়তা কমার মূল কারণ।

ব্লগের মতো নিবন্ধন, সম্পাদনার ঝক্কি ফেসবুকে না থাকাকেও এই ব্লগিং থেকে সরে আসার একটা বড় কারণ বলে মনে করা হয়। এতে লেখার মান অনেক সময় কমে যায়।

ব্লগিংকে বিতর্কিত করা, ব্লগারদের হত্যার ঘটনা, সেসব মামলার বিচারকাজ নিষ্পত্তি না হওয়া এবং স্বাধীনভাবে মতপ্রকাশের ওপর সরকারের নজরদারির কারণে ব্লগিং অনেকটা সীমিত হয়েছে।

তবে বাংলাদেশে ব্লগিং সবচেয়ে বেশি জনপ্রিয়তা পেয়েছিল যুদ্ধাপরাধীদের ফাঁসির দাবিতে ২০১৩ শাহবাগে আন্দোলন চলাকালীন। সে সময় নির্দিষ্ট দলের পক্ষে বা বিপক্ষে লেখা হতো, আবার রাজনৈতিক সংকট থেকে উত্তরণের উপায় নিয়েও লিখতেন কেউ কেউ।

জুলাই ২০০৮ এ, সচলায়তন আইপি অবরোধ করা হয়, তারপর নতুন আইপি থেকে এই ব্লগ আবার চালু হয়।

তথ্যসূত্র
---------

1. 1 2  "বাংলাদেশে একসময়কার জনপ্রিয় ব্লগিং যেভাবে হারিয়ে গেল"। *BBC News বাংলা*। সংগ্রহের তারিখ ২০২২-০৩-১০।
2. 1 2  "বাংলাদেশে ব্লগিং-এর আগ্রহ কী কমে গেছে?"। *BBC News বাংলা*। সংগ্রহের তারিখ ২০২২-০৩-১০।
3. 1 2  "Bangladesh gets a 'Blog-Ban' scare"। *Global Voices* (ইংরেজি ভাষায়)। ২০০৮-০৭-২৮। সংগ্রহের তারিখ ২০২২-০৩-১০।
4. ↑  Correspondent, Staff। "They don't die"। *bdnews24.com* (ইংরেজি ভাষায়)। সংগ্রহের তারিখ ২০২২-০৯-১৫।
**নাদ্রা পাঞ্জওয়ানি** হচ্ছেন একজন পাকিস্তানি লোকহিতৈষী এবং সিন্ধু প্রদেশের সাবেক তত্ত্বাবধায়ক সরকারের প্রাদেশিকমন্ত্রী।

প্রারম্ভের জীবন ও কর্মজীবন
--------------------------

তিনি গুজরাটি বংশোদ্ভূত একটি ব্যবসায়ী পরিবারে জন্মগ্রহণ করেন। তিনি সিতারা-ই-ইমতিয়াজ পুরস্কার পেয়েছেন, পাকিস্তানের তৃতীয় সর্বোচ্চ বেসামরিক পুরস্কার। ২০০৪-এ, পাকিস্তানের রাষ্ট্রপতি পারভেজ মোশাররফ জনসাধারণের সেবায় নিয়োজিত থাকার জন্য তাকে পাকিস্তানের দ্বিতীয় সর্বোচ্চ বেসামরিক পুরস্কার হিলাল-ই-ইমতিয়াজ প্রদান করেন।

তিনি জয়নাব পাঞ্জওয়ানি মেমোরিয়াল হাসপাতালের পৃষ্ঠপোষক, দৃষ্টি শক্তিহীনদের জন্য পাঞ্জওয়ানি স্কুল/কলেজ এবং তার পিতা ড. মোহাম্মদ হোসেন পাঞ্জওয়ানির স্মরনে করাচি বিশ্ববিদ্যালয়-এ ড. পাঞ্জওয়ানি সেন্টার ফর মললিকুলার মেডিসিন এন্ড ড্রাগ রিসার্চ প্রতিষ্ঠা করেন। তিনি সিন্ধু মাদ্রাসাতুল ইসলাম বিশ্ববিদ্যালয়কে সহায়তা করেন।

তথ্যসূত্র
---------

1. ↑  Ghori, Habib Khan (২০ নভেম্বর ২০০৭)। "KARACHI: Thumbnail sketches of cabinet ministers"।
2. 1 2 3  "Zainab Panjwani Memorial Hospital - History"। *www.panjwani.org*। ১২ মে ২০১৯ তারিখে মূল থেকে আর্কাইভ করা। সংগ্রহের তারিখ ১২ মে ২০১৯।
3. ↑  "130 nationals, foreigners to get civil awards"। *Dawn*। আগস্ট ১৪, ২০০৪।
4. ↑  *Commonwealth Universities Yearbook* (ইংরেজি ভাষায়)। Association of Commonwealth Universities.। ২০০৭।
5. ↑  "Dr. Panjwani Center for Molecular Medicine and Drug Research"। *International Center for Chemical and Biological Sciences*। সংগ্রহের তারিখ ২০১৮-১০-৩০।
6. ↑  "VC explains conditions that led to establishment of Sindh Madressatul Islam" (ইংরেজি ভাষায়)। সংগ্রহের তারিখ ২০১৮-১০-২৫।
**নাদির শাহ** (জন্ম ৭ ফেব্রুয়ারি ১৯৬৪ - ১০ সেপ্টেম্বর ২০২১ ) একজন বাংলাদেশী আন্তর্জাতিক ক্রিকেট আম্পায়ার। তার পৈতৃক বাড়ি দিনাজপুর জেলার চিরিরবন্দর উপজেলার আলোকডিহি ইউনিয়ন পরিষদ এর গছাহার শাহাপাড়া গ্রামে। ওই এলাকার শিক্ষানূরাগী আলোকডিহি জে বি উচ্চ বিদ্যালয়ের প্রতিষ্ঠাতা জান বকস্ শাহ্ এর পূত্র ডাঃ শাহ্ আব্দুল মজিদ এর পুত্র তিনিি। 

আন্তর্জাতিক আম্পায়ার প্যানেলের একজন সদস্য হিসেবে, ২০০৬ সালের মার্চে বগুড়ায় বাংলাদেশ বনাম কেনিয়ার মধ্যকার একদিনের আন্তর্জাতিক ক্রিকেটের মাধ্যমে তার অভিষেক ঘটে। তার ভাই জাহাঙ্গীর শাহ, বাংলাদেশের হয়ে একদিনের আন্তর্জাতিক ক্রিকেট খেলেছেন।

### সমালোচনা

অক্টোবর ২০১২ সালে, ২০১২ আইসিসি বিশ্ব টি২০-এর সময় তিনি একটি টিভির ফাঁদে ধরা পড়েন। যাতে টিভির এক সাংবাদিক জুয়াড়ি সেজে নাদির শাহসহ বেশ কয়েকজন আম্পায়ারকে ম্যাচ পাতানোর প্রস্তাব দেন। অর্থ পেলে মাঠে যেকোনও সিদ্ধান্ত দিতে রাজি হন তারা। নাদির শাহ পরে সেই অভিযোগ অস্বীকার করেন। ২০১৩ সালে তাকে বাংলাদেশ ক্রিকেট বোর্ডের (বিসিবি) দশ বছরের জন্য নিষিদ্ধ করে। পরে তার আবেদনের প্রেক্ষিতে ফেব্রুয়ারি ২০১৬ সালে বিসিবি তার ওপর থেকে নিষেধাজ্ঞা প্রত্যাহার করে নেয় এবং ঘরোয়া ক্রিকেটে আম্পায়ারিং করার অনুমতি পান।

মৃত্যু
------

নাদির শাহ ফুসফুসের ক্যানসারে আক্রান্ত হয়ে ১০ সেপ্টেম্বর ২০২১ সালে ভোর পৌনে ৪টার দিকে ঢাকার আনোয়ার খান মডার্ন মেডিকেল কলেজ হাসপাতালে মৃত্যুবরণ করেন।

তথ্যসূত্র
---------

1. ↑  "আম্পায়ার নাদির শাহ আর নেই"। *দেশ রূপান্তর*। সংগ্রহের তারিখ ২০২১-০৯-১০।
2. ↑  "Six cricket umpires 'caught' by TV sting during T20 World Cup"। *দ্য টাইমস অব ইন্ডিয়া* (ইংরেজি ভাষায়)। মুম্বাই। টিএনএন। ৯ অক্টোবর ২০১২। ১৫ জুন ২০১৩ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০১২।
3. ↑  "Umpire Nadir Shah banned for 10 years by Bangladesh"। *বিবিসি স্পোর্ট* (ইংরেজি ভাষায়)। সংগ্রহের তারিখ ২২ মার্চ ২০১৩।
4. ↑  "মাঠে ফিরলেন আম্পায়ার নাদির শাহ"। *বাংলা ট্রিবিউন*। সংগ্রহের তারিখ ৫ নভেম্বর ২০১৬। [*স্থায়ীভাবে অকার্যকর সংযোগ*]
5. ↑  প্রতিবেদক, ক্রীড়া। "চলে গেলেন আম্পায়ার নাদির শাহ"। *Prothomalo*। সংগ্রহের তারিখ ২০২১-০৯-১০। [*স্থায়ীভাবে অকার্যকর সংযোগ*]
অন্য ব্যবহারের জন্য মডার্ন রিভিউ দেখুন।
**মডার্ন রিভিউ** ১৯৯০-এর দশকে লন্ডন থেকে প্রকাশিত একটি পত্রিকা। এতে জনপ্রিয় শিল্প ও সংস্কৃতি নিয়ে পর্যালোচনা করা হতো। পত্রিকাটির সম্পাদক ছিলেন জুলি বার্চিল, কসমো ল্যান্ডসম্যান ও টবি ইয়ং। তারা তিনজনই গ্রোচো ক্লাবের সদস্য ছিলেন। পত্রিকাটি ১৯৯১ থেকে ১৯৯৫ সাল পর্যন্ত প্রকাশিত হয় এবং এতে অর্থায়ন করেন পিটার ইয়র্ক। এই পত্রিকার লক্ষ্য ছিল "অভিজাতদের জন্য নিম্ন সংস্কৃতি" তুলে ধরা। এর উদ্দেশ্য ছিল রোলান্ড বার্থস ও বার্ট সিম্পসনের সমতুল্য সাংস্কৃতিক প্রভাব তুলে ধরা।

৫,০০০ কপি বিক্রি দিয়ে পত্রিকাটি চালু হয়। পত্রিকাটির অবদানকারীদের মধ্যে অন্যতম ছিলেন লেখক নিক হর্নবি, উইল সেলফ, জেমস উড, ও ক্যামিল পাজলিয়া। পত্রিকাটি বিক্রির সর্বোচ্চ সংখ্যা ছিল ৩০,০০০ কপি, যা এলিজাবেথ হার্লি সংস্করণ নামে পরিচিত ছিল। এই সংস্করণটির সাথে বার্চিলের সে সময়ের সাম্প্রতিক একটি বইয়ের যৌন উত্তেজক কবিতার আবৃতির একটি ক্যাসেট টেপ ছিল। ফলে এই সংস্করণটি নিয়ে ব্যাপক বিতর্ক হয়।

তথ্যসূত্র
---------

1. ↑  "John Harris, "'I supplied talent and drugs'," Review: BBC4 2005 documentary, *When Toby Met Julie*"। *দি অবজারভার* (ইংরেজি ভাষায়)। ২৮ জুন ২০০৫। সংগ্রহের তারিখ ২৭ এপ্রিল ২০১৮।
**নানইয়াং টেকনোলজিক্যাল ইউনিভার্সিটি** (সংক্ষেপে: NTU) সিঙ্গাপুরের একটি গবেষণাধর্মী বিশ্ববিদ্যালয়। বিশ্ববিদ্যালয়টির মূল ২০০ একরের ক্যাম্পাস, যা ইউনান গার্ডেন ক্যাম্পাস নামে পরিচিত, দেশটির দক্ষিণ-পশ্চিম অঞ্চলে অবস্থিত। এই ক্যাম্পাস সিঙ্গাপুরের সর্ববৃহৎ বিশ্ববিদ্যালয়-আবাসিক ব্যবস্থা ধারণ করে। নানইয়াং টেকনোলজিক্যাল ইউনিভার্সিটর ক্যাম্পাস স্নাতক শ্রেণীর শিক্ষার্থীদের জন্য ১৬টি আবাসিক হল এবং স্নাতকত্তোর শ্রেণীর শিক্ষার্থীদের জন্য ১টি আবাসিক হলের সমন্বয়ে গঠিত। টাইমস্‌ হায়ার এডুকেশন ওয়ার্ল্ড ইউনিভার্সিটি র‌্যাঙ্কিং ২০০৯ অনুযায়ী বিশ্ববিদ্যালয়টির অবস্থান ৭৩তম। এই বিশ্ববিদ্যালয় প্রথমবারের মত ২০১০ ইয়ুথ অলিম্পিক গেমস্‌ এর অলিম্পিক ভিলেজ হবে। বিশ্ববিদ্যালয়টি গ্লোবাল এ্যালায়েন্স অফ টেকনোলজিক্যাল ইউনিভার্সিটিস এর প্রতিষ্ঠাকালীন সদস্য।

স্কুল, কলেজ এবং ইন্সটিটিউট
--------------------------

নানইয়াং টেকনোলজিক্যাল ইউনিভার্সিটিতে ৪টি কল্রেজ এবং এসব কলেজের অধীনে ১২টি স্কুল রয়েছে। কলেজ অফ ইঞ্জিনিয়ারিং-এর ৬টী স্কুল রয়েছে, যা মূলত প্রযুক্তিগত প্রবর্তন বিষয়ে গবেষণা করে। এই কলেজটি প্রোকৌশল প্রকাশনায় বিশ্বে চতুর্থ তম। কলেজ অফ হিম্যানিটিস, আর্টস্‌ এন্ড সোশাল সায়েন্স এর হিম্যানিটিস এন্ড সোশাল সায়েন্স স্কুল সিঙ্গাপুরের প্রথম প্রফেশনাল আর্ট স্কুল। এই কলেজের অধীনে অপর স্কুলটি হল উই কিম উই স্কুল অফ কমিউনিকেশন এন্ড ইনফরমেশন। এই স্কুলটি সিঙ্গাপুরের সাবেক প্রেসিডেন্ট উই কিম উই-এর নামে নামকরণ করা হয়েছে, যিনি পেশায় একজন সাংবাদিক ও কূটনীতিক ছিলেন।

তথ্যসূত্র
---------

1. ↑  "Annual Report 2007"। Nanyang Technological University। ১৫ আগস্ট ২০০৭। ২১ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ১ জুন ২০১০।
2. 1 2  "সংরক্ষণাগারভুক্ত অনুলিপি"। ১৬ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১ জুন ২০১০।
3. ↑  "সংরক্ষণাগারভুক্ত অনুলিপি"। ২২ জুলাই ২০১০ তারিখে মূল থেকে আর্কাইভ করা। সংগ্রহের তারিখ ১ জুন ২০১০।

বহিঃসংযোগ
---------


উইকিমিডিয়া কমন্সে **নানইয়াং টেকনোলজিক্যাল ইউনিভার্সিটি** সংক্রান্ত মিডিয়া রয়েছে।

* নানইয়াং টেকনোলজিক্যাল ইউনিভার্সিটি-এর দাপ্তরিক ওয়েবসাইট
* NTU-কালচারাল এক্টিভিটিস ক্লাব
**ভদ্রপুর** হল ভারতের কর্ণাটক রাজ্যের ধারওয়াড় জেলার একটি গ্রাম। কর্ণাটকের উত্তরে অবস্থিত হাক্কি পিক্কি উপজাতি সম্প্রদায় অধ্যুষিত এই গ্রামটিতে কফি, গুগল, ব্রিটিশ, অমিতাভ, অনিল কাপুর, হাইকোর্ট এবং ইংলিশের মতো সবচেয়ে অস্বাভাবিক অথচ বিখ্যাত নামে বাচ্চাদের নামকরণ করা হয়ে আসছে এক যুগেরও বেশি সময় ধরে।

জনসংখ্যা
--------

ভারতের ২০১১ সালের আদমশুমারি অনুসারে ভদ্রপুরে ৭১৪টি পরিবার ছিল এবং মোট জনসংখ্যা ৩৫২৪ জন যার মধ্যে ১৭৮৭ জন পুরুষ এবং ১৭৩৭ জন মহিলা ছিলেন। ০-৬ বছর বয়সী ৪৪৪ শিশু ছিল।

টাইমস নাউ-এর প্রতিবেদনে বলা হয়, ভদ্রপুরের আদিবাসী গোষ্ঠী হাক্কি পিক্কিরা প্রায় ১৫ বছর ধরে বিখ্যাত ব্যক্তি ও জিনিসের নামে সন্তানদের নামকরণ করে আসছে। যার মধ্যে রয়েছে— অমিতাভ, অনিল কাপুর, হাইকোর্ট, সুপ্রিম কোর্ট, ইংলিশ, আমেরিকা, ওবামা, শাহরুখ, রণবীর, বাস, ট্রেন, ডলার, এলিজাবেথ ইত্যাদি। এখানকার অনেক মানুষই পাসপোর্টেও এসব নাম ব্যবহার করে থাকেন।

তথ্যসূত্র
---------

1. ↑  Village Directory  ওয়েব্যাক মেশিনে আর্কাইভকৃত ২০১১-০৭-২২ তারিখে, 2001 Census of India
2. ↑  "Google To Amitabh, This Karnataka Tribal Community Gives The Most Bizarre Names To Kids"। Network18 Group। ১০ ফেব্রুয়ারি ২০২৩। সংগ্রহের তারিখ ১৪ ফেব্রুয়ারি ২০২৩।
3. ↑  "C.D. Block Wise Primary Census Abstract Data(PCA) - KARNATAKA"। Census Commission of India। সংগ্রহের তারিখ ১ আগস্ট ২০২০।
4. ↑  "যে গ্রামের মানুষের নাম গুগল, কফি, ডলার, গ্লুকোজ, বাস, ট্রেন"। প্রথম আলো। ১৪ ফেব্রুয়ারি ২০২৩। সংগ্রহের তারিখ ১৪ ফেব্রুয়ারি ২০২৩।
**সৌদি আরবে গর্ভপাত** হচ্ছে শুধুমাত্র একজন মহিলার জীবনের ঝুঁকি। তবে ভ্রূণের প্রতিবন্ধকতা তার শারীরিক ও মানসিক স্বাস্থ্য রক্ষার ক্ষেত্রে বৈধ। অজাচার বা ধর্ষণ থেকে উদ্ভূত গর্ভাবস্থাও সেখানে মানসিক স্বাস্থ্য ছাড়ের অধীনে একটি আইনি গর্ভপাতের জন্য যোগ্য হয়। এ ক্ষেত্রে ভ্রূণের বয়স অবশ্যই চার মাসের কম হতে হবে। যদি বেশি হয়, তাহলে মহিলার মৃত্যু বা তার স্বাস্থ্যের গুরুতর ক্ষতির হবে কি না এ ব্যপারে অনুমোদিত বিশেষজ্ঞদের একটি প্যানেলের মতামতের প্রয়োজন হবে। যেকোনো অনুমোদিত গর্ভপাতের জন্য তিনজন চিকিৎসকের পাশাপাশি রোগী ও তার সঙ্গীর সম্মতি প্রয়োজন। যদি অন্য কোন কারণে একজন মহিলার গর্ভপাত করা হয়, তবে লঙ্ঘনকারীকে অনাগত সন্তানের পরিবারকে দিয়াত বা রক্তের অর্থ প্রদান করতে হতে পারে। যে পরিবারগুলি আর্থিক অস্থিরতা বা শিশুকে শিক্ষা প্রদানে অক্ষমতার ভয় করে তাদের আইনগুলি স্পষ্টভাবে গর্ভপাতকে অস্বীকার করে। গর্ভপাত প্রক্রিয়ার জন্য ব্যবহৃত বড়ি বিক্রি বেআইনি এবং এর ফলে গ্রেফতার হয়।

তথ্যসূত্র
---------

1. 1 2  Livni, Ephrat। "Saudi Arabia's abortion laws are more forgiving than Alabama's"। *Quartz* (ইংরেজি ভাষায়)। সংগ্রহের তারিখ ২০১৯-০৬-২৫।
2. ↑  Boston, 677 Huntington Avenue; Ma 02115 +1495‑1000 (২০১৯-১২-০৯)। "EDITORIAL The Limits of the Law: Abortion in the Middle East and North Africa"। *Health and Human Rights Journal* (ইংরেজি ভাষায়)। সংগ্রহের তারিখ ২০২১-০৯-১২।
3. ↑  Toebes, Brigit; Ferguson, Rhonda (২০১৪-০৯-০৫)। *The Right to Health: A Multi-Country Study of Law, Policy and Practice* (ইংরেজি ভাষায়)। Springer। আইএসবিএন 9789462650145।
4. 1 2 3  *Abortion Policies: Oman to Zimbabwe*। United Nations Publications। ২০০১। আইএসবিএন 9789211513653। সংগ্রহের তারিখ ২৩ নভেম্বর ২০১৪। [*স্থায়ীভাবে অকার্যকর সংযোগ*]
5. ↑  "Man arrested for selling abortion pills in Saudi Arabia, triggering debate"। *www.msn.com*। সংগ্রহের তারিখ ২০১৯-০৬-২৫।
**ফিদাই খান (**জন্মগত নামঃ **মির্জা হেদায়েতুল্লাহ****)** মোগল আমলে সুবাহ বাংলার একজন সুবাহদার ছিলেন। তাকে সম্রাট জাহাঙ্গীর বাংলার সুবাহদার নিযুক্ত করেছিলেন। ফিদাই খানের প্রকৃত নাম মির্জা হেদায়েতুল্লা। ১৬১৭ সালে সম্রাট জাহাঙ্গীর তাকে ফিদাই খান উপাধি প্রদান করেন। ফিদাই খান সামরিক জ্ঞান অর্জন করেন। তিনি নৌবাহিনীতে কাজ করতেন। মূলত মহব্বত খানের পৃষ্ঠপোষকতায় প্রাধান্য লাভ করেছিলেন।

সুবাহদার নিয়োগ
---------------

মোকাররম খানের মৃত্যুর পর ১৬২৭ সালে সম্রাট জাহাঙ্গীর তাকে বাংলার সুবাহদার হিসেবে নিয়োগ দিয়ে সুবাহ বাংলায় প্রেরণ করেন। তাকে প্রতি বছর ৫ লক্ষ টাকা সম্রাটকে এবং সমপরিমাণ অর্থ নূরজাহানকে রাজস্ব হিসেবে দিতে হতো।

পদচ্যুতি
--------

ফিদাই খানের শাসনামল বেশিদিন স্থায়ী ছিলো না। ১৬২৭ সালে সম্রাট জাহাঙ্গীরের মৃত্যুর পর নতুন সম্রাট শাহজাহান ১৬২৮ সালের জানুয়ারি মাসে তাকে পদচ্যুত করেন। তারপর সুবাহ বাংলার সুবেদার হিসেবে কাসেম খানকে নিয়োগ দেয়া হয়।

তথ্যসূত্র
---------

1. 1 2  (Zaidpūrī), Ghulām Ḥusain (১৯০২)। *The Riyaz̤u-s-salāt̤īn: A History of Bengal* (ইংরেজি ভাষায়)। Asiatic Society। পৃষ্ঠা ২০৯।
2. 1 2  "ফিদাই খান - বাংলাপিডিয়া"। সংগ্রহের তারিখ ২০১৮-০২-০৭।
3. 1 2  "সম্রাট জাহাঙ্গীরের মৃত্যু"। *দৈনিক সকালের খবর*। ২০১৮-০২-০২ তারিখে মূল থেকে আর্কাইভ করা। সংগ্রহের তারিখ ২০১৮-০২-০৭।
**তালচের** (ইংরেজি: Talcher) ভারতের ওড়িশা রাজ্যের অনুগুল জেলার একটি শহর ও পৌরসভা এলাকা।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২০°৫৭′ উত্তর ৮৫°১৩′ পূর্ব﻿ / ﻿২০.৯৫° উত্তর ৮৫.২২° পূর্ব﻿ / 20.95; 85.22। সমুদ্র সমতল হতে এর গড় উচ্চতা হল ৭৮ মিটার (২৫৫ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে তালচের শহরের জনসংখ্যা হল ৩৪,৯৮৪ জন। এর মধ্যে পুরুষ ৫৫% এবং নারী ৪৫%।

এখানে সাক্ষরতার হার ৭২%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে তালচের এর সাক্ষরতার হার বেশি।

এই শহরের জনসংখ্যার ১২% হল ৬ বছর বা তার কম বয়সী।

তথ্যসূত্র
---------

1. ↑
2. ↑  "Talcher"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
3. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
**ফিন গিলবার্ট ডামেন** (জার্মান উচ্চারণ: [fɪn da:mən], জার্মান: *Finn Dahmen*; জন্ম: ২৭ মার্চ ১৯৯৮; **ফিন ডামেন** নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব মাইনৎস ০৫ এবং জার্মানি অনূর্ধ্ব-২১ দলের হয়ে একজন গোলরক্ষক হিসেবে খেলেন।

২০০২–০৩ মৌসুমে, জার্মান ফুটবল ক্লাব বির্স্টাটের যুব পর্যায়ের হয়ে খেলার মাধ্যমে ডামেন ফুটবল জগতে প্রবেশ করেছেন এবং পরবর্তীকালে আইন্ট্রাখট ফ্রাঙ্কফুর্ট এবং মাইনৎস ০৫-এর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, জার্মান ক্লাব মাইনৎস ০৫ ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। একই মৌসুমে তিনি মাইনৎস ০৫-এর মূল দলেও অন্তর্ভুক্ত হয়েছেন।

২০১২ সালে, ডামেন জার্মানি অনূর্ধ্ব-১৫ দলের হয়ে জার্মানির বয়সভিত্তিক পর্যায়ে অভিষেক করেছিলেন।

প্রারম্ভিক জীবন
---------------

ফিন গিলবার্ট ডামেন ১৯৯৮ সালের ২৭শে মার্চ তারিখে জার্মানির ভিসবাডেনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার মাতার হলেন ইংরেজ বংশোদ্ভূত।

আন্তর্জাতিক ফুটবল
-----------------

ডামেন জার্মানি অনূর্ধ্ব-১৫, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯, জার্মানি অনূর্ধ্ব-২০ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১২ সালের ৮ই নভেম্বর তারিখে তিনি দক্ষিণ কোরিয়া অনূর্ধ্ব-১৫ দলের বিরুদ্ধে এক প্রীতি ম্যাচে জার্মানি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। তিনি ২০১৫ ফিফা অনূর্ধ্ব-১৭ বিশ্বকাপের জার্মানি অনূর্ধ্ব-১৭ দলে স্থান পেয়েছিলেন, তবে তিনি উক্ত আসরে একটি ম্যাচেও অংশগ্রহণ করেননি। তিনি জার্মানি অনূর্ধ্ব-২০ দলের হয়ে ২০১৭–১৮ অনূর্ধ্ব-২০ এলিট লীগের শিরোপা জয়লাভ করেছেন, যার মাধ্যমে তার উক্ত প্রতিযোগিতার ইতিহাসে প্রথমবারের মতো শিরোপা ঘরে তুলতে সক্ষম হয়েছিল। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।

তথ্যসূত্র
---------

1. 1 2  "Finn Gilbert Dahmen | Player profile"। *Bundesliga*। ৩ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০২১।
2. ↑  Schulz, David (৩১ মার্চ ২০১৭)। "FSV Mainz 05: Finn Dahmen und Bote Baku qualifizieren sich mit der deutschen U 19 für die EM" [FSV Mainz 05: Finn Dahmen and Bote Baku qualify for the European Championship with the German U19 team]। *Allgemeine Zeitung* (জার্মান ভাষায়)। Mainz। সংগ্রহের তারিখ ৩ জানুয়ারি ২০২১।
3. ↑  "Kuntz mit vier Neulingen zur EM-Gruppenphase nach Ungarn"। dfb.de। সংগ্রহের তারিখ ১৫ মার্চ ২০২১।

বহিঃসংযোগ
---------

* ডিএফবিতে ফিন ডামেন (ইংরেজি) (এছাড়াও জার্মান ভাষায় উপলব্ধ) উইকিউপাত্তে এটি সম্পাদনা করুন
* ফিন ডামেন – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* ফিন ডামেন – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে ফিন ডামেন (ইংরেজি) উইকিউপাত্তে এটি সম্পাদনা করুন
* সকারবেসে ফিন ডামেন (ইংরেজি) উইকিউপাত্তে এটি সম্পাদনা করুন
* বিডিফুটবলে ফিন ডামেন (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ফিন ডামেন (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে ফিন ডামেন (ইংরেজি) উইকিউপাত্তে এটি সম্পাদনা করুন
**লুধিয়ানা** (ইংরেজি: Ludhiana) ভারতের পাঞ্জাব রাজ্যের লুধিয়ানা জেলার একটি শহর ও পৌর কর্পোরেশনাধীন এলাকা।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ৩০°৫৪′ উত্তর ৭৫°৫১′ পূর্ব﻿ / ﻿৩০.৯° উত্তর ৭৫.৮৫° পূর্ব﻿ / 30.9; 75.85। সমুদ্র সমতল হতে এর গড় উচ্চতা হল ২৪৩ মিটার (৭৯৭ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে লুধিয়ানা শহরের জনসংখ্যা হল ১,৩৯৫,০৫৩ জন। এর মধ্যে পুরুষ ৫৭% এবং নারী ৪৩%।

এখানে সাক্ষরতার হার ৭০%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে লুধিয়ানা এর সাক্ষরতার হার বেশি।

এই শহরের জনসংখ্যার ১২% হল ৬ বছর বা তার কম বয়সী।

অর্থনীতি
--------

বিখ্যাত ইন্টারনেট ভিত্তিক বাণিজ্যিক সংস্থা আমাজন.কম এই শহরে নিজেদের ১,১৫,০০০ ঘন ফুট ক্ষমতার প্রথম পরিপূর্ণতা কেন্দ্র গড়ে তোলে।

আরও
---

* লুধিয়ানা বিমাননগরী
* লুধিয়ানা বিমানবন্দর

তথ্যসূত্র
---------

1. ↑  "Ludhiana"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৬, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৬, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
3. ↑  "First Fulfillment Centre"।
**বিকেশ কুথু** (নেপালি: बिकेश कुथु, ইংরেজি: Bikesh Kuthu; জন্ম: ২৪ জুন ১৯৯৩) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব কাঠমান্ডু রেজার্স এবং নেপাল জাতীয় দলের হয়ে গোলরক্ষক হিসেবে খেলেন।

২০১৮–১৯ মৌসুমে, নেপালি ক্লাব নেপাল সেনাবাহিনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নেপাল সেনাবাহিনীর হয়ে চার মৌসুম অতিবাহিত করার পর ২০২১–২২ মৌসুমে তিনি কাঠমান্ডু রেজার্সে যোগদান করেছেন।

২০১৪ সালে, বিকেশ নেপাল অনূর্ধ্ব-২৩ দলের হয়ে নেপালের বয়সভিত্তিক পর্যায়ে অভিষেক করেছিলেন। এরপূর্বে ২০১২ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ৯ ম্যাচে অংশগ্রহণ করেছেন।

প্রারম্ভিক জীবন
---------------

বিকেশ কুথু ১৯৯৩ সালের ২৪শে জুন তারিখে নেপালের সিন্ধুপালচোকে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

বিকেশ নেপাল অনূর্ধ্ব-২৩ দলের হয়ে খেলার মাধ্যমে নেপালের প্রতিনিধিত্ব করেছেন। ২০১৪ সালের ২১শে সেপ্টেম্বর তারিখে তিনি ২০১৪ এশিয়ান গেমসে জাপান অনূর্ধ্ব-২৩ দলের বিরুদ্ধে ম্যাচে নেপাল অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বিকেশ ইন্দোনেশিয়ায় অনুষ্ঠিত ২০১৪ এশিয়ান গেমসের জন্য ২০১৪ সালের সেপ্টেম্বর মাসে প্রকাশিত নেপাল অনূর্ধ্ব-২৩ দলে স্থান পেয়েছিলেন; যেখানে তিনি ১ ম্যাচে অংশগ্রহণ করেছেন।

২০১২ সালের ২৬শে আগস্ট তারিখে, মাত্র ১৯ বছর, ২ মাস ও ২ দিন বয়সে, ডান পায়ে ফুটবল খেলায় পারদর্শী বিকেশ ক্যামেরুনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। উক্ত ম্যাচের ৬৭তম মিনিটে গোলরক্ষক রিতেশ থাপার বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ক্যামেরুন ০–৫ গোলের ব্যবধানে জয়লাভ করেছিল। জাতীয় দলের হয়ে অভিষেক ম্যাচেই নেপালের জার্সি গায়ে প্রথম গোলটি হজম করেছেন; ম্যাচের ৭৭তম মিনিটে জোসেফ জুলিয়েন মোমাসোর গোলটি হজম করার মাধ্যমে তিনি আন্তর্জাতিক ফুটবলে তার প্রথম গোলটি হজম করেছেন। নেপালের হয়ে অভিষেকের বছরে বিকেশ মাত্র ১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১৩ সেপ্টেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| নেপাল | ২০১২ | ১ | ০ |
| ২০১৫ | ১ | ০ |
| ২০১৬ | ৩ | ০ |
| ২০১৭ | ১ | ০ |
| ২০১৮ | ২ | ০ |
| ২০১৯ | ১ | ০ |
| সর্বমোট | ৯ | ০ |

তথ্যসূত্র
---------

1. ↑  "Nepal U23 vs. Japan U23 - 21 September 2014"। *Soccerway*। ২১ সেপ্টেম্বর ২০১৪। সংগ্রহের তারিখ ১৩ সেপ্টেম্বর ২০২১।
2. ↑  "Nepal vs. Cameroon A' - 26 August 2012"। *Soccerway*। ২৬ আগস্ট ২০১২। সংগ্রহের তারিখ ১৩ সেপ্টেম্বর ২০২১।
3. ↑  Strack-Zimmermann, Benjamin (২৬ আগস্ট ২০১২)। "Nepal vs. Cameroon (0:5)"। *National Football Teams*। সংগ্রহের তারিখ ১৩ সেপ্টেম্বর ২০২১।

বহিঃসংযোগ
---------

* সকারওয়েতে বিকেশ কুথু (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে বিকেশ কুথু (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে বিকেশ কুথু (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে বিকেশ কুথু (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে বিকেশ কুথু (ইংরেজি) উইকিউপাত্তে এটি সম্পাদনা করুন
**নাদিরা** (১৯৬৮ - ৬ আগস্ট ১৯৯৫) ছিলেন একজন পাকিস্তানি চলচ্চিত্র অভিনেত্রী এবং নৃত্যশিল্পী। তার জন্ম হয় ১৯৬৮ সালে এবং তার জন্মস্থান হলো পাকিস্তানের লাহোরে। তার দুইটি সন্তান আছে। তার স্বামীর নাম মালিক আইজাজ হুসাইন। নাদিরা ১৯৮৬ সালে চলচ্চিত্র জগতে প্রবেশ করেছিলেন এবং পাঞ্জাবি চলচ্চিত্র *আখরি জাংয়ের মাধ্যমে* আত্মপ্রকাশ করেছিলেন। তিনি মূলত পাঞ্জাবি এবং উর্দু ছবিতে কাজ করেছিলেন। তিনি প্রথমবারের মতো সর্পের ভূমিকায় অভিনয় করেন এবং প্রচুর খ্যাতি অর্জন করেন। তারপরে তিনি সর্পের চরিত্রে অভিনয় করার জন্য বিখ্যাত হয়েছিলেন। তার মৃত্যু হয় অজানা এক বন্ধুকধারী সৈনিকের হাতে ১৯৬৫ সালে ৬ আগস্টে।

ব্যক্তিগত জীবন
--------------

তিনি ১৯৬৮ সালে লাহোরে মালিকা ফারাহ নামে জন্মগ্রহণ করেছিলেন।

১৯৯৩ সালে তিনি এক স্বর্ণ ব্যবসায়ী মালেক আইজাজ হুসেনকে  বিয়ে করেন। তিনি বিয়ে করে জন্ম দিয়েছেন তার দুই সন্তান। সন্তান দুইটির নাম হলো বড় মেয়ে রুবাব এবং ছোট ছেলে হায়দার আলী। বিয়ের পর অভিনয় ছেড়ে দিয়েছিলেন নাদিরা।

পেশা
----

পরিচালক ইউনূস মালিক ১৯৮৬ সালে তাঁর একটি ছবিতে *আখরি জাংয়ের* ভূমিকায় অভিনয় করার মাধ্যমে তাকে পাকিস্তানি চলচ্চিত্র জগতের সাথে পরিচয় করিয়ে দিয়েছিলেন। নাদিরার প্রথম ছবি ছিল *আখরি জাং* (শেষ যুদ্ধ) তবে পরিচালক আলতাফ হুসেনের পাঞ্জাবি ছবি *নিশান* (মার্ক) প্রথমে মুক্তি পেয়েছে। সুতরাং রেকর্ড অনুসারে এটা রয়েগেছে যে, *নিশান হলো নাদিরার* প্রথম মুক্তিপ্রাপ্ত ছবি।

নাদিরাকে অনেক প্রতিভাবান অভিনেত্রী হিসাবে বিবেচনা করা হত। তিনি তার *নাচে নাগিন* চলচ্চিত্রে তার জীবনের সেরা চরিত্রে অভিনয় করেছিলেন। এই ছবিতে, তিনি প্রথমবারের মতো সর্পের ভূমিকা পালন করেছিলেন এবং প্রচুর খ্যাতি অর্জন করেছিলেন। তারপরে আস্তে আস্তে তিনি সর্পের চরিত্রে অভিনয় করার জন্য বিখ্যাত হয়েছিলেন। তিনি *নাচে নাগিন*, *নাচে জোগি* এবং *যাদু গার্নীতে* সর্পের ভূমিকা পালন করেছিলেন।

মৃত্যু
------

নাদিরার সমাধি, লাহোরের মিয়াণী সাহেব কবরস্থান।
১৯৯৫ সালের আগস্ট মাসে লাহোরের গুলবার্গের কাছে নাদিরাকে অজ্ঞাত ডাকাত গুলি করে হত্যা করে। নাদিরা একটি রেস্তোঁরা থেকে তার বাসায় যাচ্ছিল। ডাকাতরা তার গাড়ি থামিয়ে দেয়। তারা তার গাড়ির চাবি ছিনিয়ে নেওয়ার চেষ্টা করেছিল। তার স্বামী এর প্রতিরোধ করার চেষ্টা করলে ডাকাতরা গুলি চালিয়ে যায়। একটি গুলি চলে আসে গাড়ির সামনের আসনে। যেখানকার বসে থাকা নাদিরার গলায় আঘাত লাগে এবং সে মারা যায়। হত্যার অভিযোগ নাদিরার স্বামীর বিরুদ্ধে করা হয়েছিল, তবে তদন্তে নাদিরার স্বামীকে তার খুনি হিসাবে প্রমাণ করতে পারেনি।

তথ্যসূত্র
---------

1. ↑  Awan, M. Saeed (২৬ অক্টোবর ২০১৪)। "The dark side of Lollywood"। *DAWN.COM*।
2. 1 2  "اداکارہ نادرہ کی 22ویں برسی آج منائی جائیگی"। *Nawaiwaqt*। ৬ আগস্ট ২০১৭।
3. 1 2 3 4  Faiz, Raja (৩ আগস্ট ২০১৮)। *Nigār*।  `|শিরোনাম=` অনুপস্থিত বা খালি (সাহায্য)
4. 1 2  Gul, A. R. (সেপ্টেম্বর ২০০৯)। *Super Star Dust, Monthly*।  `|শিরোনাম=` অনুপস্থিত বা খালি (সাহায্য)
5. ↑  "لالی وڈ کی 'جٹیاں'"। *jang.com.pk*।
6. ↑  "خوبرو اداکار نادرہ کی برسی"। *Dawn News*। ৭ আগস্ট ২০১৪।
**ঙ্গাগ-দ্বাং-ছোস-'ব্যোর-ব্জাং-পো** (ওয়াইলি: *ngag dbang chos 'byor bzang po*) (১৫৯৫-১৬০৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় ল্চাগ্স-রা-স্প্রুল-স্কু (ওয়াইলি: *lcags ra sprul sku*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

ঙ্গাগ-দ্বাং-ছোস-'ব্যোর-ব্জাং-পো ১৫৯৫ খ্রিষ্টাব্দে তিব্বতের কোংপো অঞ্চলের লোং-পো-স্তোদ-পা (ওয়াইলি: *long po stod pa*) নামক স্থানে জন্মগ্রহণ করেন। শৈশবে ছোস-র্জে-ঙ্গাগ-দ্বাং (ওয়াইলি: *chos rje ngag dbang*) নামক দ্বিতীয় ল্চাগ্স-রা-স্প্রুল-স্কু (ওয়াইলি: *lcags ra sprul sku*) উপাধিধারী বৌদ্ধ লামার পুনর্জন্ম রূপে চিহ্নিত করার পর তাকে ব্ক্রা-শিস-ছোস-লুং (ওয়াইলি: *bkra shis chos lung*) বৌদ্ধবিহারে নিয়ে যাওয়া হয়। তিনি ম্থোং-বা-দোন-ল্দান (ওয়াইলি: *mthong ba don ldan*) নামক তৃতীয় 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামার নিকট শিক্ষালাভ করেন। ১৬০৪ খ্রিষ্টাব্দ থেকে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে (ওয়াইলি: *chab mdo chos 'khor byams pa gling*) বসবাস শুরু করেন যেখানে ১৬০৬ খ্রিষ্টাব্দে তার মৃত্যু ঘটে।

তথ্যসূত্র
---------

1. ↑  Chhosphel, Samten (জুলাই ২০১০)। "The Third Chakra Tulku, Ngawang Chojor Zangpo"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-০৭।

|
|  |
| পূর্বসূরীছোস-র্জে-ঙ্গাগ-দ্বাং | **ঙ্গাগ-দ্বাং-ছোস-'ব্যোর-ব্জাং-পো  তৃতীয় ল্চাগ্স-রা-স্প্রুল-স্কু** | উত্তরসূরীঙ্গাগ-দ্বাং-'ফ্রিন-লাস-ব্জাং-পো |
|

| * দে
* স
ল্চাগ্স-রা-স্প্রুল-স্কু |
| --- |
| 
* ১) গ্রুব-থোব-সাংস-র্গ্যাস-দ্পাল-'ব্যোর
* ২) ছোস-র্জে-ঙ্গাগ-দ্বাং
* ৩) ঙ্গাগ-দ্বাং-ছোস-'ব্যোর-ব্জাং-পো
* ৪) ঙ্গাগ-দ্বাং-'ফ্রিন-লাস-ব্জাং-পো
* ৫) ঙ্গাগ-দ্বাং-ব্স্তান-'দ্জিন-ল্হুন-গ্রুব
* ৬) ঙ্গাগ-দ্বাং-'ফ্রিন-লাস-দ্পাল-ব্জাং
* ৭) ঙ্গাগ-দ্বাং-দ্পাল-ল্দান-র্গ্যাল-ম্ত্শান-ছোস-ক্যি-দ্বাং-ফ্যুগ
* ৮) ঙ্গাগ-দ্বাং-ব্স্তান-পা'ই-ব্যুং-গ্নাস-'ফ্রিন-লাস-ছোস-ক্যি-র্গ্যাল-ম্ত্শান
* ৯) ব্লো-ব্জাং-'ফ্রিন-লাস-র্নাম-র্গ্যাল
* ১০) 'জাম-দ্পাল-ব্স্কাল-ব্জাং-'জিগ্স-মেদ-ছোস-ক্যি-র্গ্যাল-ম্ত্শান
* ১১) ব্লো-ব্জাং-ব্স্তান-'দ্জিন

 |
**ঙ্গাগ-দ্বাং-ছোস-ক্যি-দ্বাং-ফ্যুগ** (ওয়াইলি: *ngag dbang chos kyi dbang phyug*) (১৬০৬-১৬৫২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন।

সংক্ষিপ্ত পরিচিতি
-----------------

ঙ্গাগ-দ্বাং-ছোস-ক্যি-দ্বাং-ফ্যুগ ১৬০৬ খ্রিষ্টাব্দে মধ্য তিব্বতের স্পুন-দ্রুগ-র্দ্জোং (ওয়াইলি: *spun drug rdzong*) অঞ্চলে জন্মগ্রহণ করেন। তার পিতা স্গাম-বু-দোন-গ্রুব (ওয়াইলি: *sgam bu don grub*) একজন অভিজাত ছিলেন এবং মাতা ব্সোদ-নাম্স-বু-'খ্রিদ (ওয়াইলি: *bsod nams bu 'khrid*) ছিলেন তৃতীয় দলাই লামার ভ্রাতুষ্পুত্রী। পাঁচ বছর বয়সে তাকে ছোস-ক্যি-র্গ্যাল-ম্ত্শান (ওয়াইলি: *chos kyi rgyal mtshan*) নামক ষষ্ঠ দ্গা'-ল্দান-খ্রি-পার পুনর্জন্ম রূপে চিহ্নিত করা হয়। তিনি দ্রেপুং বৌদ্ধবিহার ও ল্হো-রোং (ওয়াইলি: *lho rong*) অঞ্চলে অবস্থিত র্তা-ত্শাগ-ল্হুন-গ্রুব-ব্দে-ছেন (ওয়াইলি: *rta tshag lhun grub bde chen*) বিদ্যায়তনে শিক্ষালাভ করেন। তার উল্লেখযোগ্য শিক্ষক ছিলে পঞ্চম দলাই লামা ও চতুর্থ পাঞ্চেন লামা। পরবর্তীকালে তিনি ব্যা-ফুগ-ম্দো-স্ঙ্গাগ্স-দার-র্গ্যাস-গ্লিং (ওয়াইলি: *bya phug mdo sngags dar rgyas gling*) নামক বৌদ্ধবিহারের প্রধান হিসেবে অধিষ্ঠিত হন। ১৬৪৩ খ্রিষ্টাব্দে তিনি ম্দো-খোগ (ওয়াইলি: *mdo khog*) নামক স্থানে পাঁচটি বৌদ্ধবিহারকে একত্র করে দ্গা'-ল্দান-ব্শাদ-স্গ্রুব-গ্লিং (ওয়াইলি: *dga' ldan bshad sgrub gling*) নামক বৌদ্ধবিহার প্রতিষ্ঠা করেন।

তথ্যসূত্র
---------

1. ↑  Dorje, Sonam (জানুয়ারি ২০১৪)। "The Fifth Tatsak Jedrung, Ngawang Chokyi Wangchuk"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৬-২৯।

|
|  |
| পূর্বসূরীল্হা-দ্বাং-ছোস-ক্যি-র্গ্যাল-ম্ত্শান | **ঙ্গাগ-দ্বাং-ছোস-ক্যি-দ্বাং-ফ্যুগ  পঞ্চম র্তা-ত্শাগ-র্জে-দ্রুং** | উত্তরসূরীঙ্গাগ-দ্বাং-দ্কোন-ম্ছোগ-ন্যি-মা |
|

| * দে
* স
র্তা-ত্শাগ-র্জে-দ্রুং |
| --- |
| 
* ১) ছোস-ক্যি-র্গ্যাল-ম্ত্শান
* ২) দ্বোন-পো-ল্হা-স্ক্যাব্স
* ৩) লি-য়ুল-ছোস-র্গ্যাল
* ৪) ল্হা-দ্বাং-ছোস-ক্যি-র্গ্যাল-ম্ত্শান
* ৫) ঙ্গাগ-দ্বাং-ছোস-ক্যি-দ্বাং-ফ্যুগ
* ৬) ঙ্গাগ-দ্বাং-দ্কোন-ম্ছোগ-ন্যি-মা
* ৭) ব্লো-ব্জাং-দ্পাল-ল্দান-র্গ্যাল-ম্ত্শান
* ৮) য়ে-শেস-ব্লো-ব্জাং-ব্স্তান-পা'ই-ম্গোন-পো
* ৯) ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান
* ১০) ঙ্গাগ-দ্বাং-দ্পাল-ল্দান-ছোস-ক্যি-র্গ্যাল-ম্ত্শান
* ১১) ঙ্গাগ-দ্বাং-থুব-ব্স্তান-স্কাল-ব্জাং-বস্তান-পা'ই-স্গ্রোন-মে
* ১২) ব্লো-ব্জাং-থুব-ব্স্তান-'জিগ্স-মেদ-র্গ্যাল-ম্ত্শান
* ১৩) ব্লো-ব্জাং-য়ে-শেস-ব্যাম্স-পা-র্গ্যা-ম্ত্শো

 | ছোস-ক্যি-র্গ্যাল-ম্ত্শান, প্রথম র্তা-ত্শাগ-র্জে-দ্রুংছোস-ক্যি-র্গ্যাল-ম্ত্শান, প্রথম র্তা-ত্শাগ-র্জে-দ্রুং |
**ঙ্গাগ-দ্বাং-'ফ্রিন-লাস** (ওয়াইলি: *ngag dbang 'phrin las*) (১৬৬১-১৭২৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম আ-ম্দো-ঝ্বা-দ্মার (ওয়াইলি: *a mdo zhwa dmar*) উপাধিধারী বৌদ্ধ লামা ছিলেন।

সংক্ষিপ্ত জীবনী
---------------

ঙ্গাগ-দ্বাং-'ফ্রিন-লাস ১৬৬১ খ্রিষ্টাব্দে তিব্বতের আমদো অঞ্চলে ঝ্বা-দ্মার (ওয়াইলি: *zhwa dmar*) পরিবারগোষ্ঠীতে জন্মগ্রহণ করেন। তার পিতার নাম ছিল কার্মা-স্ক্যাব্স (ওয়াইলি: *kar ma skyabs*)। তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয় এবং গ্যুতো তন্ত্র মহাবিদ্যালয় থেকে শিক্ষালাভ করেন। ১৭১৫ খ্রিষ্টাব্দে তিনি লা-মো-ব্দে-ছেন (ওয়াইলি: *la mo bde chen*) বৌদ্ধবিহারের প্রধানের দায়িত্ব লাভ করেন এবং জীবনের শেষ বারো বছর এই পদে থাকেন।

তথ্যসূত্র
---------

1. ↑  Namgyal, Tsering (জানুয়ারি ২০১৩)। "The First Amdo Zhamar, Ngawang Trinle"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-১১-০৮।

|
|  |
| পূর্বসূরী-- | **ঙ্গাগ-দ্বাং-'ফ্রিন-লাস  প্রথম আ-ম্দো-ঝ্বা-দ্মার** | উত্তরসূরীঙ্গাগ-দ্বাং-'ফ্রিন-লাস-দ্পাল-ব্জাং |
|

| * দে
* স
আ-ম্দো-ঝ্বা-দ্মার |
| --- |
| 
* ১) ঙ্গাগ-দ্বাং-'ফ্রিন-লাস
* ২) ঙ্গাগ-দ্বাং-'ফ্রিন-লাস-দ্পাল-ব্জাং
* ৩) ঙ্গাগ-দ্বাং-ব্স্তান-'দ্জিন-র্গ্যা-ম্ত্শো
* ৪) দ্গে-'দুন-ব্স্তান-'দ্জিন-র্গ্যা-ম্ত্শো
* ৫) ব্লো-ব্জাং-ব্শাদ-স্গ্রুব-ব্স্তান-'দ্জিন-র্গ্যা-ম্ত্শো
* ৬) ব্লো-ব্জাং-'জিগ্স-মেদ-ব্স্তান-'দ্জিন-র্গ্যা-ম্ত্শো

 |
**ফারহান সাঈদ** (জন্ম ১৪ সেপ্টেম্বর ১৯৮৪) হলেন একজন পাকিস্তানি গায়ক, অভিনেতা ও পরিচালক। ফারহান সাঈদ ছিলেন *জল* ব্যান্ডের সদস্য। তিনি লাহোরের একটি রেস্টুরেন্টের মালিক। তিনি পাঞ্জাবি ও উর্দু গান করেছেন। তিনি টেলিভিশন সিরিয়ালেও অভিনয় করেছেন। তিনি হাম টিভির *উদারী* (২০১৬) সিরিয়ালে অভিনয় করেছেন। ২০১৮ সালে *শুনো চান্দা* সিরিয়ালে মুখ্য চরিত্রে অভিনয় করেছেন।

ব্যক্তিগত জীবন
--------------

১৯৮৪ সালের ১৪ সেপ্টেম্বর ফারহান সাঈদ কাশ্মীরি পরিবারে জন্মগ্রহণ করেন। তাঁর মা এবং বাবা পেশায় ডাক্তার। ছোটবেলা থেকেই সংগীতপ্রেমী ছিলেন সাঈদ, তিনি পপ ও লোকগীতি শুনতে পছন্দ করতেন। ২০১১ সালে *জল* ব্যান্ডে কাজ করা ছেড়ে দেন। ব্যান্ড ছেড়ে দিয়ে তিনি বলিউডএ সংগীতশিল্পী হয়ে ওঠেন। তাঁর ব্যান্ড এশিয়া মহাদেশে জনপ্রিয় হয়ে উঠেছিল। ফারহান সাঈদ লাহোরে *ক্যাফে রক* রেস্টুরেন্ট চালু করেন। এই রেস্টুরেন্টটি *হার্ড রক ক্যাফে*কে অনুসরন করে গড়ে ওঠে।

কর্মজীবন
--------

২০০৩ সালে *জল* নামের ব্যান্ডে তিনি যোগদান করেন। এটি ছিল তার কারিয়ারের প্রারম্ভিক দিক। এই ব্যান্ডে তিনি আতিফ আসলামএর পরিবর্তে মূল ভোকালিস্ট হন। তিনি ২০১১ সালে জল ব্যান্ড ছেড়ে দেন। ২০১৪ সালের বিক্রম ভট্টের *ক্রিয়েচার থ্রিডি* ছবিতে তিনি বলিউডে অভিষেক করেন। তিনি নাম-এ-ওয়াফা গানটি গান ভারতীয় গায়িকা তুলসী কুমারের সাথে গেয়েছেন। 

*দে ইজাজাত তু* সিরিয়ালে তিনি ২০১৪ সালে অভিনেতা হিসেবে অভিষেক করেন। এরপর তিনি *মেরা আজনবী* সিরিয়ালে তিনি মুখ্য চরিত্রে অভিনয় করেন। *উদারী* সিরিয়ালে আইনজীবীর ভূমিকায় অভিনয় করেন তিনি। সিরিয়াল ছাড়াও তিনি নাটকে কাজ করেছেন।

২০১৬ সালে তিনি *তেরে চাহ মেইন* ও *শিলা* সিরিয়ালে অভিনয় করেছেন। ২০১৮ সালে তিনি পাকিস্থানের জনপ্রিয় টেলিভিশন সিরিয়াল *শুনো চান্দা*তে মূল চরিত্রে অভিনয় করেন। সেরিয়ালটি অত্যন্ত জনপ্রিয় হয়ে যাওয়ায় এর দ্বিতীয় সিজন প্রথম সিজন শেষ হওয়ার সাথে সাথেই ঘোষিত হয়ে যায়।

২০১৯ সালের প্রথমদিকে তাঁর প্রথম সিনেমার কথা ঘোষিত হয়।

এছাড়া তিনি পরিচালক হিসেবে কয়েকটি মিউজিক ভিডিও পরিচালনা করেছেন।

আওয়ার্ড
--------

ফারহান সাঈদ একাধিক আওয়ার্ড পেয়েছেন। এগুলি হল- লাক্স স্টাইল আওয়ার্ড (২০১৫) (সেরা গান), হাম আওয়ার্ড (২০১৫) (সেরা সিঙ্গেল)। ২০১৭ সালে হাম সেরা অনস্ক্রিন জুটির জন্য আওয়ার্ড পেয়েছেন (উদারী সিরিয়াল)। ২০১৯ সালে সপ্তম হাম আওয়ার্ড-এ ২টি আওয়ার্ড পান ফারহান সাঈদ। একটি হল সেরা অভিনয় এবং অপরটি হল সেরা অনস্ক্রিন জুটি।

তথ্যসূত্র
---------

1. 1 2
2. ↑  "সংরক্ষণাগারভুক্ত অনুলিপি"। ৩ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১৯।
3. ↑
4. ↑  "সংরক্ষণাগারভুক্ত অনুলিপি"। ২৯ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০১৯।
5. ↑
১৯৩৪ সাল থেকে তুরস্কে মহিলাদের ভোটাধিকার ছিল।
তুরস্কে নারীদের জাতীয় রাজনীতিতে সক্রিয় অংশগ্রহণ রয়েছে এবং সাম্প্রতিক নির্বাচনে তুর্কি পার্লামেন্ট এ নারীর সংখ্যা ক্রমাগত বৃদ্ধি পাচ্ছে।

পটভূমি
------

হাতি সির্পান, ১৯৩৫ সালে তুরস্কের পার্লামেন্টে প্রথম নারী।
২৯শে অক্টোবর ১৯২৩ সালে উসমানীয় সাম্রাজ্য এর ধ্বংসাবশেষের উপর তুরস্ক প্রতিষ্ঠিত হয়েছিল। যদিও অটোমান সুলতানদের এর উপর কিছু ভালিদে সুলতান (রাণী মায়েরা) এর রাজনৈতিক ক্ষমতা ছিল, বিশেষত মহিলাদের সালতানাত নামে পরিচিত যুগে, তবুও উসমানীয় যুগে কোন সরকারি রাজনৈতিক পদে মহিলাদের চাকরির সুযোগ ছিল না।

রিপাবলিকান যুগের প্রথম দিকে একজন উল্লেখযোগ্য মহিলা রাজনৈতিক কর্মী ছিলেন নেজিহে মুহিদ্দীন, যিনি ১৯২৩ সালের জুন মাসে তুরস্কে প্রথম মহিলা দল প্রতিষ্ঠা করেছিলেন; যদিও এটি কখনই বৈধ হয়নি কারণ এটি আনুষ্ঠানিকভাবে ঘোষিত হয়নি। তুরস্ক প্রজাতন্ত্রের প্রতিষ্ঠাতা মোস্তফা কামাল আতাতুর্ক, প্রথমবারের মতো মহিলাদের নাগরিক ও রাজনৈতিক সমতা সহ দেশকে আধুনিক করার জন্য সংস্কারের কাজ শুরু করেছিলেন। ১৭ই ফেব্রুয়ারি ১৯২৬ সালে তুরস্কে একটি নতুন সিভিল কোড গৃহীত হয় যার দ্বারা ভোটাধিকার ছাড়া তুর্কি নারী ও পুরুষের অধিকার সমান ঘোষণা করা হয়। একটি সংক্ষিপ্ত কিন্তু তীব্র সংগ্রামের পর, এক্ট নং ১৫৮০ আইন দ্বারা ৩ এপ্রিল ১৯৩০ সালে তুর্কি মহিলারা স্থানীয় নির্বাচনে ভোটাধিকার অর্জন করেন।  চার বছর পর, ১৯৩৪ সালের ৫ ডিসেম্বর প্রণীত আইনের মাধ্যমে তারা অন্যান্য দেশের তুলনায় অনেক আগেই সম্পূর্ণ সার্বজনীন ভোটাধিকার লাভ করে।

রাষ্ট্রপতি
----------

এখন পর্যন্ত, তুরস্কে কোনো মহিলা রাষ্ট্রপতি নির্বাচিত হন নি।

সংসদের স্পিকার
--------------

এখন পর্যন্ত, তুরস্কে কোনো মহিলা গ্র্যান্ড ন্যাশনাল অ্যাসেম্বলি স্পিকার নির্বাচিত হন নি।

উপরাষ্ট্রপতি
------------

ভাইস প্রেসিডেন্ট পদটি ২০১৮ সালে প্রতিষ্ঠিত হয়েছিল এবং তুরস্কে কোন মহিলা ভাইস প্রেসিডেন্ট নির্বাচিত হন নি।

প্রধানমন্ত্রী (১৯২০-২০১৮)
-------------------------

তানসু সিলার, ১৯৮৩ সাল থেকে অর্থনীতির একজন তুর্কি পেশাগত অধ্যাপক, রক্ষণশীল ট্রু পাথ পার্টি (ডিঅয়াইপি) -এ যোগ দিয়ে নভেম্বর ১৯৯০ সালে রাজনীতিতে প্রবেশ করেন। ১৩ই জুন ১৯৯৩, তিনি পার্টির নেত্রী নির্বাচিত হন এবং একই বছরের ২৫শে জুন, সিলারকে জোট সরকারের প্রধানমন্ত্রী নিযুক্ত করা হয়, যা তুরস্কের প্রথম এবং এখন পর্যন্ত একমাত্র নির্বাচিত নারী প্রধানমন্ত্রী। তিনি ৫০ তম, ৫১ তম এবং তুরস্কের ৫২ তম সরকার এই পদে ৬ মার্চ ১৯৯৬ পর্যন্ত দায়িত্ব পালন করেছিলেন।

আরও দেখুন
---------

* মুসলিম সংখ্যাগরিষ্ঠ রাষ্ট্রসমূহে নারীদের ভোটাধিকার লাভের সময়কাল
* তুরস্কে নারী

তথ্যসূত্র
---------

1. ↑  Sina Akşin:*Kısa Türkiye Tarihi*, Türkiye İş bankası Kültür yayınları,İstanbul,2011,আইএসবিএন ৯৭৮-৯৯৪৪-৮৮-১৭২-২ p.188.
2. 1 2  *Türkiye'nin 75 yılı* , Tempo Yayıncılık, İstanbul, 1998, p.48,59,250
**ভাইসহর্ন** সুইজারল্যান্ডে অবস্থিত আল্পস পর্বতমালার একটি পর্বত। এর উচ্চতা ৪৫০৬ মিটার। এটি আল্পস পর্বতমালার অন্যতম প্রধান শৃঙ্গ। পার্শ্ববর্তি ম্যাটারহর্ন পর্বতের চেয়ে এটির উচ্চতা প্রায় ৩০ মিটার বেশি। এটিতে প্রথম আরোহণ করা হয় ১৮৬১ সালে। প্রথম আরোহণকারীর নাম জন টিনড্যাল, তার সাথে গাইড হিসেবে জে.জে. বেন্যান এবং উলরিখ ভেঙার ছিলেন।

সুইজারল্যান্ডের ফালাইস ক্যান্টনে ভাইসহর্নের অবস্থান। ডম পর্বতের পরে আল্পস পর্বত্তমালার মূল চেইনের বাহিরে ভাইসহর্নের উচ্চতা সর্বাধিক। সেরম্যাট শহরেকে ঘিরে অবস্থান করা বেশ কয়েকটি আল্পস পর্বতশৃঙ্গের মধ্যে ভাইসহর্ন অন্যতম। এর পাশে ডেন্ট ব্ল্যাঙ্খা, ডেন্ট হের্যািন্স, ম্যাটারহর্ন এবং মন্টি রোজা পর্বত অবস্থিত।

ভৌগোলিক বৈশিষ্ট্য
-----------------

ভাইসহর্ন পর্বতটির আকার অনেকটা পিরামিডেরন্যায়। এর শীর্ষ থেকে তিনটি খাড়া পৃষ্ঠ নিচে নেমে গেছে। এর মধ্যে দুইটি পৃষ্ঠ প্রায় উল্লম্ব। পর্বতের উত্তর ও পূর্ব পৃষ্ঠের মাঝে একটি হিমবাহ রয়েছে। এটি বিস হিমবাহ নামে পরিচিত। এই হিমবাহটি পর্বতশৃঙ্গের সাথে যুক্ত। ভাইসহর্নের পূর্ব ও দক্ষিণ পৃষ্ঠের মাঝে শ্যালি হিমবাহ অবস্থিত। এই হিমবাহ জুড়ে অনেক পাথরখন্ড রয়েছে। এগুলো হিমবাহের খাড়া পৃষ্ঠের অধিকাংশ এলাকা জুড়ে রয়েছে।

তথ্যসূত্র
---------

1. ↑  Swisstopo map (the Furggjoch is the key col at 3,271 metres)
2. ↑  Retrieved from Google Earth. The nearest point of higher elevation is west of the Dom.
3. ↑  Considering peak with at least 300 metres prominence, the Weisshorn is the fifth highest.

বহিঃসংযোগ
---------


উইকিমিডিয়া কমন্সে **Weisshorn** সংক্রান্ত মিডিয়া রয়েছে।

* Weisshorn on Summitpost
* The Weisshorn on PeakWare
* The Weisshorn on MountWiki
* The Weisshorn on 4000ers
বিগ পাইন ক্রিক
**বিগ পাইন ক্রিক** হল উত্তর-পশ্চিম মার্কিন যুক্তরাষ্ট্রের ইন্ডিয়ানা রাজ্যের একটি খাঁড়ি। এটি দক্ষিণ-পশ্চিম হোয়াইট কাউন্টির রাউন্ড গ্রোভ টাউনশিপে শুরু হয় এবং সাধারণত বেন্টন ও ওয়ারেন কাউন্টির মধ্য দিয়ে ৫১.৩ মাইল (৮২.৬ কিমি) দক্ষিণ দিকে প্রবাহিত হয়ে অ্যাটিকা শহরের কাছে ওয়াবাশ নদীর সঙ্গে মিলিত হয়। রেইনসভিল থেকে ওয়াবাশ পর্যন্ত খাঁড়ির নীচের অংশটি ক্যানোইস্টদের দ্বারা ব্যবহৃত হয়, বিশেষ করে বসন্তকালে যখন জল সর্বোচ্চ পর্যায়ে থাকে এবং স্থানীয় উদ্ভিদ, প্রাণী ও ভূতত্ত্ব পর্যবেক্ষণ করা যায়।

উপনদী
-----

অসংখ্য ছোট স্রোত বিগ পাইন ক্রিককে মিলিত হয়, যার মধ্যে সবচেয়ে উল্লেখযোগ্য (উত্তর থেকে দক্ষিণে):

* মাড পাইন ক্রিক
* স্প্রিং ব্রাঞ্চ
* ফল ক্রিক

আরো দেখুন
---------

* ইন্ডিয়ানার নদীর তালিকা

তথ্যসূত্র
---------

1. ↑  U.S. Geological Survey. National Hydrography Dataset high-resolution flowline data. The National Map  ওয়েব্যাক মেশিনে আর্কাইভকৃত ২০১২-০৩-২৯ তারিখে, accessed May 19, 2011
2. ↑  Warren County Historical Society (2002), *A History of Warren County, Indiana (175th Anniversary Edition)*
3. ↑  Indiana Department of Natural Resources। "Big Pine Creek"। ১৫ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ২০১০-১০-৩০।

বহিঃসংযোগ
---------

* বিগ পাইন ক্রিকের বন্ধুরা  ওয়েব্যাক মেশিনে আর্কাইভকৃত ২৪ সেপ্টেম্বর ২০২২ তারিখে